జోచిమ్ బాక్స్లా

జోచిమ్ బాక్స్లా (16 జనవరి 1955 - 6 మార్చి 2017) భారతదేశానికి చెందిన రాజకీయ నాయకుడు. ఆయన అలీపుర్దువార్స్ లోక్‌సభ నియోజకవర్గం నుండి నాలుగుసార్లు లోక్‌సభ సభ్యుడిగా ఎన్నికయ్యాడు. 

రాజకీయ జీవితం 
జోచిమ్ బాక్స్లా రివల్యూషనరీ సోషలిస్ట్ పార్టీ ద్వారా రాజకీయాల్లోకి వచ్చి 1996, 1998, 1999లో జరిగిన లోక్‌సభ ఎన్నికలలో & 2004లో జరిగిన లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి వరుసగా నాలుగుసార్లు లోక్‌సభ సభ్యుడిగా ఎన్నికయ్యాడు. ఆయనకు 2009లో జరిగిన లోక్‌సభ ఎన్నికలలో పోటీ చేసందుకు రివల్యూషనరీ సోషలిస్ట్ పార్టీ టికెట్ నిరాకరించడంతో, స్వతంత్ర అభ్యర్థిగా పోటీ చేసి ఓడిపోయాడు.

జోచిమ్ బాక్స్లా ఆ తర్వాత  తృణమూల్ కాంగ్రెస్‌లో చేరి 2011 పశ్చిమ బెంగాల్ శాసనసభ ఎన్నికలలో, 2014 ఉప ఎన్నికలో కుమార్‌గ్రామ్ శాసనసభ నియోజకవర్గం నుండి టిఎంసి అభ్యర్థిగా పోటీ చేసి ఓడిపోయాడు.
మరణం
జోచిమ్ బాక్స్లా క్యాన్సర్‌తో బాధపడుతూ హైదరాబాద్‌లోని ఓ ప్రైవేట్ నర్సింగ్ హోమ్‌లో 62 ఏళ్ల వయస్సులో 2017 మార్చి 6న మరణించాడు. ఆయనకు భార్య, ఒక కుమారుడు, ఒక కుమార్తె ఉన్నారు. 

మూలాలు 	   

వర్గం:1955 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు